text: DGI i Sønderjylland vokser
  13 maj 2011 kl. 10.24
  Flere og flere dyrker gymnastik i Sønderjylland - især modne kvinder.
  DGI Sønderjyllands medlemsforeninger har fået 1.773 flere medlemmer i 2010.
  Det er især kvinder. Antallet af mænd er faldet lidt.
  Især er der kommet flere kvinder i aldersgruppen 25 ? 59 årige, der dyrker gymnastik.
  - Det kan tages som udtryk for, at gymnastikforeningerne har været omstillingsparate og har taget de nye træningsformer til sig, siger idrætschef Thomas Sørensen.
  Den største idræt i DGI Sønderjyllands medlemsforeninger er fortsat gymnastik med i alt 22.726 medlemmer.
  Det er en stigning på 7,0% i forhold til året før. 
  Næststørste idræt er fodbold med 15.692 medlemmer, hvilket er en fremgang i 2010 på 3,7%.
  Svømning er den tredje største idræt med 10.325 medlemmer, hvilket svarer til en stigning på 12,0% i forhold 2009.
  